
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 412/2014

ΘΕΜΑ: Έγκριση της προσωρινής και ασφαλούς εναπόθεσης των απορριμμάτων του Δήμου Πύργου στην «Οσία Ξένη» της Τ.Κ Κορυφής, μέχρι τη μεταφορά τους σε μόνιμο ΧΥΤΑ. 

    Στον Πύργο, σήμερα στις 22 του μηνός Δεκεμβρίου του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 53562/18-12-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Δημόπουλος Φώτιος



	2. Ανδριόλας Γεώργιος
	2. Αθανασόπουλος Παντελεήμων 

	3. Σκαρτσιάρης Ανδρέας
	3. Βλαχαντώνης Νικόλαος

	4. Αγγελακοπούλου Ανδριάνα
	4. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)

	5. Γεωργόπουλος Σωτήριος
	5. Καράμπελας Αντώνιος (Επικεφαλής 

της παράταξης «Πύργος – Έργο Πολιτών»)

	6. Κόλβερη Ιωάννα
	6.Παναγόπουλος Ιωάννης, οι οποίοι δεν  δεν προσήλθαν αν και νόμιμα κλήθηκαν


	7. Λιατσής Δημήτριος
	

	8. Μπέλτσος Διονύσιος
	

	9. Γεράνιος Κων/νος
	

	10. Ζουμπάκης Αυγερινός
	

	11. Τσίμπρης Νικόλαος
	

	12. Λουμιώτης Νικόλαος
	

	13. Γκατζόπουλος Αθανάσιος
	

	14. Εξαρχόπουλος Παναγιώτης
	

	15. Σεϊντής Βασίλειος
	

	16. Κανελλόπουλος Θεόδωρος
	

	17. Ασημακόπουλος Αναστάσιος
	

	18. Παναγόπουλος Βασίλειος
	

	19. Βαρελάς Ιωάννης (προσήλθε στο 1ο θέμα 

της ημερήσιας διάταξης)
	

	20. Δημουλιάς Λεωνίδας
	

	21. Αργυρόπουλος Ιωάννης του Γεωργίου

(Επικεφαλής της παράταξης 

«Όραμα Δημιουργίας»)
	

	22. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	23. Κόρδας Θεόδωρος
	

	24. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	25. Αθανάσουλας Χρήστος (προσήλθε στο 1ο
Θέμα της ημερήσιας διάταξης)
	

	26. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	27. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.  


Η υπ’ αριθ. πρωτ. 53562/18-12-2014 έγγραφη πρόσκληση του Προέδρου γνωστοποιήθηκε και στον Πρόεδρο της Τ.Κ Κορυφής κ. Κανελλόπουλο Γρηγόριο, ο οποίος δεν προσήλθε.                                    
----------------------------------

Ακολούθως ο Πρόεδρος μετά από ενημέρωση του Δημάρχου (θέμα 1 της Η.Δ) και εκτεταμένη συζήτηση σχετικά με τη διαχείριση των απορριμμάτων, με τη διαδικασία του κατεπείγοντος (άρθρο 67 παρ. 7), ζήτησε από το δημοτικό Συμβουλίου να εγκρίνει το θέμα της προσωρινής και ασφαλούς εναπόθεσης των απορριμμάτων του Δήμου Πύργου στην «Οσία Ξένη» της Τ.Κ Κορυφής, μέχρι τη μεταφορά τους σε μόνιμο ΧΥΤΑ. 
Συγκεκριμένα ανέφερε: [Μετά από τη συζήτηση που έχει γίνει στο πρώτο θέμα της Η.Δ που αφορά στην ενημέρωση του Σώματος από το Δήμαρχο για τα τρέχοντα θέματα του δήμου και ουσιαστικά ήταν συζήτηση για το θέμα των απορριμμάτων που ταλανίζει την πόλη μας και ορμώμενος από το Δημοτικό Συμβούλιο το οποίο συγκάλεσε ο Δήμος Ήλιδας την περασμένη Παρασκευή με θέμα που αφορούσε τη διαχείριση των απορριμμάτων σε περιοχή που ανήκει στα διοικητικά όρια του δήμου Πύργου και κατόπιν της τοποθετήσεως του κ. Δημάρχου αλλά και πολλών εκ των Επικεφαλής των παρατάξεων, θεωρώ ότι με την μορφή του κατεπείγοντος θα πρέπει το Δημοτικό Συμβούλιο να προβεί στη λήψη απόφασης και να εγκρίνει την προσωρινή, ασφαλή εναπόθεση των απορριμμάτων του Δήμου μας στη θέση της Οσίας Ξένης και μέχρι τη μεταφορά τους σε νόμιμο ΧΥΤΥ εφόσον βέβαια εξασφαλισθούν οι απαιτούμενες μελέτες και άδειες. 
Το Δημοτικό Συμβούλιο Πύργου

    λαμβάνοντας υπόψη του
· Το άρθρο 65 του Ν. 3852/10 και  τη συζήτηση που διημείφθη σχετικά με το θέμα η οποία επακριβώς καταγράφεται στα αναλυτικά πρακτικά της συνεδρίασης,
α π ο φ α σ ί ζ ε ι

Κατά πλειοψηφία εγκρίνει:

1. το κατεπείγον του θέματος 
2. την προσωρινή και ασφαλή εναπόθεση των απορριμμάτων του Δήμου Πύργου στην «Οσία Ξένη» της Τ.Κ Κορυφής και μέχρι τη μεταφορά τους σε μόνιμο ΧΥΤΑ, με την προϋπόθεση της εξασφάλισης – έκδοσης των  απαιτούμενων αδειών και μελετών.
· Ο Δημοτικός Σύμβουλος κ. Β. Παναγόπουλος δήλωσε ότι ψηφίζει θετικά αναφέροντας ότι σε πρώτη φάση χωροθετούμε  τη θέση και εν συνεχεία ερχόμαστε σε κατεπείγουσα συνεδρίαση εφόσον υποβάλει η Τεχνική Υπηρεσία σχετική εισήγηση.
· Μειοψήφησαν οι Δημοτικοί Σύμβούλοι:

· Της παράταξης «Ανοιχτή Συμπολιτεία Ριζοσπαστική Κίνηση Πολιτών», κ.κ Θ. Καλάκου – Επικεφαλής και Χ. Αθανάσουλας, οι οποίοι ανέφεραν ότι δεν υπάρχει μελέτη ως προς τα τεχνικά και οικονομικά μέρη και επομένως δεν μπορούν να ψηφίσουν την πρόταση.
· Της παράταξης «Λαϊκή Συσπείρωση στο Δήμο Πύργου» κ. Χ. Γιάνναρος – Επικεφαλής, ο οποίος ανέφερε ότι η παράταξή του  αφενός είναι κάθετα αντίθετη με την τοποθέτηση απορριμμάτων στην Τριανταφυλλιά, αφετέρου δεν υπάρχουν οι σχετικές μελέτες.
· Ο Δήμαρχος αποχώρησε πριν την ψηφοφορία του θέματος.
Η παρούσα απόφαση έλαβε αύξοντα αριθμό 412/2014.  
Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  12 – 1 – 2015
Ο ΠΡΟΕΔΡΟΣ ΤΟΥ Δ.Σ.

